Voltinismus
Voltinismus est nomen in biologia adhibitum ad denotandum numerum generationum cuiusdam organismi per annum. Nomen utilissimum usui est in sericultura, ubi varietates Bombycis mori inter se voltinismo variantur. Sunt quattuor genera voltinismi: Univoltinismus ad organismos quibus est una generatio per annum (e.g., Calliptamus italicus) spectat. Bivoltinismus ad organismos quibus sunt binae generationes per annum (e.g., Eupoecilia ambiguella) spectat. Multivoltinismus (vel polyvoltinismus) ad organismos quibus plus quam binae generationes per annum (e.g., Acherontia atropos) spectat. Semivoltinismus ad organismos quibus tempus generationis est plus quam unus annus (e.g., Ephemeroptera generis Ephemera).